钦定古今图书集成/明伦汇编/人事典/第057卷 > 孔丛子 > 《遂志赋》〈有序〉陆机
## 钦定古今图书集成/明伦汇编/人事典/第057卷 > 孔丛子 > 《遂志赋》〈有序〉陆机

昔崔篆作诗，以明道述志，而冯衍又作《显志赋》，班固作《幽通赋》，皆相依仿焉。张衡《思元》，蔡邕“《元表》，张叔《哀系》，此前世之可得言者也。崔氏简而有情，显志壮而泛滥，哀系俗而时靡，元表雅而微素，思元精练而和惠，欲丽前人而优游，清典，漏幽通矣。班生彬彬” ，切而不绞，哀而不怨矣。崔蔡冲虚温敏，雅之属也；衍抑扬顿挫。怨之徒也。岂亦“穷达异事。而声为情变乎。” 余备托作者之末。聊复用心焉。

武定鼎于洛汭，胡受瑞于汝坟。繇鸣凤于百祀，启敬
仲乎方震。苟天光之所照，岂舜族其必陈？厌禋祀于
故墟，享禴祭于东邻。祢八叶而相茂，舞《九韶》乎降神。
系江叟于海曲，表沧流于远震。仰前踪之绵邈，岂孤
人之能胄。匪世禄之敢怀，伤兹堂之不构。理或暌而
后合，道有夷而弗顺。傅栖喦而神交，伊荷鼎以自进，
“萧绸缪于丰沛，故攀龙而先跃。陈顿委于楚魏，亦凌
霄以自濯。伍被刑而伏剑，魏和戎而拥乐，彼殊涂而
并致，此同川而偏溺，祸无景而易逢，福有时而难学。
惟万物之运动，虽纷纠而相袭。随性类以曲成，故圆
行而方立。要信心而委命，援前修以自程，拟遗迹于
成轨，咏新曲于故声，任穷达以逝止”，亦进仕而退耕。
庶斯言之不渝，抱耿介以成名。